open-index/open-wikipedia-markdown huggingface dataset:
Odilon Redon

**Odilon Redon** (20. huhtikuuta 1840, Bordeaux, Ranska – 6. heinäkuuta 1916, Pariisi) oli ranskalainen symbolistinen taiteilija ja graafikko, jota pidetään surrealismin ja dadaismin edeltäjänä. Hänen teoksensa ilmentävät runollista herkkyyttä ja vahvaa mielikuvitusta. Redonin grafiikka on aavemaista ja mielikuvituksellista, ja töiden aiheet ovat usein makaabereja. Hänen maalauksensa puolestaan olivat pääosin kukka-asetelmia, ja Redonia pidettiin huomattavana koloristina.

Redonin teokset perustuivat enemmän mielikuvitukseen kuin visuaaliseen havaitsemiseen. Symbolistinen runoilija Stéphane Mallarmé oli Redonin ystävä ja vaikutti Redonin taiteeseen vahvasti. Redon liittyi myös symbolististen taidemaalareiden ryhmään.

Redon teki uransa aikana lähes 200 grafiikan työtä. Vuonna 1882 hän sai valmiiksi vedosten sarjan, joka oli omistettu Edgar Allan Poelle. Redon ei pyrkinyt suoraan kuvittamaan Poen tekstejä, vaan teki pikemmin visuaalisia runoelmia, jotka kuvastivat Poen piinaavaa maailmaa. Redon sai vaikutteita myös Francisco de Goyan maalauksista, ja yksi hänen grafiikan sarjoistaan on nimeltään Kunnianosoitus Goyalle. Redon julkaisi grafiikan sarjan Johanneksen ilmestys vuonna 1889 ja alkoi samoihin aikoihin omistautua entistä enemmän maalauksille ja väripiirroksille. Hän teki herkkiä kukkatutkielmia sekä kasvoja, jotka näyttivät uneksivan tai haaveilevan. Redon kehitti ainutlaatuisen puuterimaisen, kirpeiden sävyjen väripaletin.

Redonin ja impressionististen maalareiden töiden välillä oli yhtäläisyyksiä, mutta Redon kuitenkin vastusti sekä impressionismia että realismia, koska piti niitä puhtaasti havaintoperäisinä taidesuuntauksina.



## Lähteet

## Aiheesta muualla

* Online biography and pictures of Odilon Redon 
* Artcyclopedia Links to Redon's works
* The Athenaeum Extensive list and images of Redon's works  
* Web Museum Biography and images of Redon's works 
* MoMA Exhibition "Beyond the Visible - The Art of Odilon Redon" - MoMA exhibition (October 2005 - January 2006)
Live...In the Raw

**Live...In the Raw** on yhdysvaltalaisen heavy metal -yhtye W.A.S.P.:in vuonna 1987 julkaistu ensimmäinen live-albumi, kaikista albumeista neljäs.

Albumi nousi Suomen virallisen listan sijalle 30.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Blackie Lawless – laulu, rytmikitara
* Chris Holmes – soolo- ja rytmikitara
* Johnny Rod – basso
* Steve Riley – rummut

## Arvostelut
* Allmusic: 

## Lähteet

## Aiheesta muualla
* 
*
Atte Kalajoki

**Atte Bernhard Carolus Kalajoki** (24. heinäkuuta 1914 Oulu – 16. syyskuuta 2004 Oulu), vuoteen 1934 asti *Calamnius*, oli oululainen yliopiston apulaissihteeri, opettaja, journalisti, kirjailija, kotiseutumies ja kamarineuvos. Kalajoen vanhemmat olivat kirjailija Ilmari Kiannon vanhempi veli maanmittausinsinööri Wäinö Calamnius ja tämän toinen puoliso sairaanhoitaja Helny Sigrid Maria Aejmelaeus.

## Henkilöhistoria
Kalajoki syntyi vuonna 1914 Oulussa, jossa myös kirjoitti ylioppilaaksi 1934 ja suoritti pääosan elämäntyöstään. Filosofian kandidaatiksi hän valmistui vuonna 1944 Helsingin yliopistosta. Kamarineuvoksen nimen ja arvon hän sai vuonna 1977. Vuonna 1983 hänet promovoitiin Oulun yliopiston kunniatohtoriksi.

Kalajoki oli nuoruudessaan lehtimiehenä (Kaiku-lehti) ja myöhemmin opettajana ja Oulun yliopiston apulaissihteerinä. Hänet tunnettiin monien eri kulttuuriyhteisöjen aktiivisena jäsenenä ja kotiseutuihmisenä. Talvi- ja jatkosotien aikana Kalajoki toimi myös marsalkka Mannerheimim henkivartioryhmässä.

## Kirjallinen toiminta
Kalajoki oli vuonna 1945 perustamassa kulttuurilehti Kaltiota, jonka päätoimittaja hän oli vuodesta 1945 vuoteen 1963. Lehden talousvastaavana hän toimi vuoteen 1987 asti. Kirjojen ja kirjasten ohella hän julkaisi suuren määrä tekstejä artikkeleina, pakinoina ja muina kirjoituksina.

Pakinoitsijana Kalajoki käytti nimimerkkiä Panu. Pakinoissa tärkeimmässä asemassa on kotiseutu, Oulu. Yleispätevää osuutta ovat muistelut menneiltä ajoilta, kuten sota-ajan joulujen kuvaukset. Kevennyksenä on vähän pakinamaisuutta esimerkiksi huvittavien sitaattien tai muisteluiden muodossa. Oulun kaupunginkirjasto on digitoinut noin 1&nbsp;700 Atte Kalajoen pääosin Oulu-lehteen nimimerkillä Panu kirjoittamaa pakinaa. Digitoidut pakinat löytyvät ARTO-artikkeliviitetietokannasta.

## Atte Kalajoen kirjoja ja kirjasia
* Oulun lehdet 1829–1946 1947, uusintap. 1980 
* Genalogia Sursillianan näköispainos (yhdessä Martti Wiljakkalan kanssa) 1959 ja 1960 
* Kirjailijain Oulu 1961 
* 25 vuotta kulttuurirahastotoimintaa Pohjois-Suomessa 1953–1978 1978 
* Runoileva merikapteeni – Kulttuurikuvia Merikosken partaalta 1984 
* Rurik Calamniuksen runojen jäljillä 1986
* Oulun kirjailijat 1986 ja 1987
* Frans Michael Franzén, runoilija Oulusta ja Suomen Turusta 1989
* Oulun taloja ja tarinoita – Panun pakinoita 55 vuotta 1989
* Franzénin matkassa kotona ja maailmalla 1990
* Franzénin jäljillä Ruotsissa – Kuusi kirjettä kesäiseltä matkalta 1990
* Pohjatuulta – Artikkeleita ja esseitä 1994
* Yli rajojen – Campo Mussolinilta Kauko-Karjalaan 1935–1995 1996
* Suomalaisen runon tienraivaajia – 1700-luvun runoilevat Calamniukset 1999
* Totta ja tarua – Panun pakinoita 66 vuotta 2001.

## Lähteet
* Kalajoki, A. Suomalaisen runon tienraivaajia. 1700-luvun runoilevat Calamniukset. Julkaisija: Studia Historica Septentrionalia 36. Pohjois-Suomen historiallinen yhdistys, Rovaniemi. 159 s. 

### Viitteet

## Aiheesta muualla
* Atte Kalajoen muistokirjoitus Helsingin Sanomissa
* Kirjastot.fi: Atte Kalajoki
* KirjastoVirma: Atte Kalajoki
Kulho (täsmennyssivu)

**Kulho** voi tarkoittaa seuraavia asioita
*kulho, astia
*Kulho, kylä ja taajama Kontiolahdella
*Kulho, saari, kartano ja kylä Kakskerrassa Turussa
Reykjanes

**Reykjanes** (tai Reykjanesskagi) on niemimaa Lounais-Islannissa lähellä pääkaupunkia Reykjavíkia. Niemimaan pituus on 50 kilometriä ja leveys viisi kilometriä. Niemimaalla on kolmisenkymmentä suurehkoa tulivuorta. Niemimaalla sijaitsevat kalastuskaupungit Grindavík ja Njarðvík sekä Keflavíkin kaupunki, jossa sijaitsee Keflavíkin kansainvälinen lentoasema, Islannin suurin lentoasema.

Sundhnúkurin tulivuorenpurkaus 2023–2024 aiheutti alueella halkeamia, tuhosi taloja ja johti Grindavíkin evakuointiin. Kesällä 2025 alueella oli jälleen vulkaanista toimintaa.

## Lähteet

## Aiheesta muualla
*Reykjanes-sivu englanniksi
Sacred Heart (Dion albumi)

**Sacred Heart** on Dion vuonna 1985 julkaisema kolmas albumi. Albumin tunnetuimmat kappaleet ovat "Rock'n'roll Children" , "Sacred Heart" ja "Hungry for Heaven". Albumi oli Dion viimeinen alkuperäiskokoonpanon kanssa Vivian Campbellin erottua tai tultua erotetuksi yhtyeestä samana vuonna.

## Saavutukset
### RIAA:n sertifikaatit

## Kappaleet
# 
# 
# 
# 
# 
# 
# 
# 
# 

## Kokoonpano
* Ronnie James Dio – laulu
* Vivian Campbell – kitara
* Jimmy Bain – basso
* Vinny Appice – rummut
* Claude Schnell – kosketinsoittimet

## Lähteet
Andrea Vagn Jensen

**Andrea Vagn Jensen** (s. 22. elokuuta 1965 Odderissa) on tanskalainen näyttelijä.

## Filmografia

**[[To mand i en sofa]]* (1994)
**[[Det store flip]]* (1997)
**[[Dødelig drift]]* (1999)
**[[Ørkenes juvel]]* (2001)
* Jesus og Josefine " Jeesus ja Josefine" (2003) 
**[[Oskar og Josefine]]* " Oskar ja Josefine" (2005)
**[[Store planer]]* (2005)
**[[Bag det stille ydre]]* (2005)
**[[Bubbles (elokuva)|Rubbles]]* (2006)
**[[Rene hjerter]]* (2006)

## Aiheesta muualla

*Andrea Vagn Jensen (www.danskefilm.dk)
Kumamoto

**Kumamoto** () on Kumamoton prefektuurin pääkaupunki Kyūshūn saarella Japanissa. Se sijaitsee prefektuurin pohjoisosassa Tyynenmeren rannalla. Kaupungin pinta-ala on 389,54 neliökilometriä ja siellä on 739&nbsp;527 asukasta (vuonna 2014). Kumamoto on merkittävä kauppa-, kulttuuri- ja koulutuskeskus yliopistoineen. Se on valittu yhdeksi Japanin virallisista suurkaupungeista.

Kumamoton kaupunki perustettiin 1. huhtikuuta 1889.

## Aluejako
Kumamoto jakautuu viiteen suuralueeseen. Niistä asukasluvultaan suurin on Higashi-ku, pinta-alaltaan vuorostaan Kita-ku. Kaupungin ydinalueen muodostaa Chūō-ku.

## Ilmasto

## Lähteet

## Aiheesta muualla

* Kaupungin virallinen kotisivu 
*
Kulho (saari)

**Kulho** on saari Turun kaupungissa Satavan kaupunginosassa. Saari kuului Kakskerran kuntaan ennen koko kunnan liittämistä osaksi Turkua vuonna 1968.

Saaren pinta-ala on noin 2 km², josta peltoa noin 60 hehtaaria. Turun kaupunki omistaa pääosan saaresta. Keskiosan ruovikoitunut merenlahti on luonnonsuojelualue (pinta-ala 21 hehtaaria), samoin itäosan Linnavuori (4 hehtaaria). Kulhossa on vain muutama vakituinen asukas. Sekä saaren itä- että länsipäässä on useita kesäasuntoja.

Saaressa sijaitsi poikakoti 1925–1968. Poikakodissa asui 34 poikaa, jotka saivat kansakouluopetusta sekä opetusta erilaisissa maatalous- ja rakennusammateissa. Pojat tekivät työtä muun muassa hoitamalla karjaa sekä tekemällä pelto- ja rakennustöitä. Poikakodilla oli kovan ja ankaran paikan maine Turun nuorison keskuudessa. Poikakodin toiminta siirrettiin Lausteen poikakotiin.    

Dome Karukoski ohjasi Kulhossa heinäkuussa 2007 Leena Landerin romaaniin perustuvaa elokuvaa *[[Tummien perhosten koti (elokuva)|Tummien perhosten koti]]*.

## Lähteet

## Aiheesta muualla
* Turku 
* Museovirasto
* Kartta Kulhon saaresta 1852 (Kansallisarkisto)
Robert Jay Lifton

**Robert Jay Lifton** (16. toukokuuta 1926 – 4. syyskuuta 2025) oli yhdysvaltalainen psykiatri ja tietokirjailija. Sodan ja poliittisen väkivallan vaikutuksia tutkinut Lifton tunnetaan muun muassa myyttisen manipulaation käsitteen isänä.

## Lähteet
Keflavík

**Keflavík** on kaupunki ja entinen kunta Reykjanesin niemimaalla Islannin lounaisrannikolla. Se sijaitsee 45 kilometriä Reykjavíkista lounaaseen ja on nykyisin osa Reykjanesbærin kuntaa.

Keflavíkissä sijaitsee Keflavíkin kansainvälinen lentoasema, joka on Islannin suurin ja tärkein lentoasema. Lentoasema on myös tärkeä Atlantin lentoliikenteen välilaskupaikka ja siellä oli vuodesta 1951 vuoteen 2006 Naton tukikohta. 

Keflavík on myös kalastussatama, jossa on kalanjalostusteollisuutta. Rahtisatamaan mahtuvat 150&nbsp;metriä pitkät alukset, joiden syväys on enintään 14&nbsp;metriä. Pienempi satama on tarkoitettu huvi- ja kalastusaluksille.

Keflavík on perustettu 1500-luvulla. Vuonna 1994 Keflavík ja naapurikunnat, Njarðvík ja Hafnir, liittyivät yhteen Reykjanesbærin kunnaksi. Vuonna 2011 Keflavíkissa ja Njarðvíkissa oli yhteensä vajaat 14 000 asukasta.

## Lähteet

## Aiheesta muualla

* Kaupungin viralliset sivut
Dream Evil (albumi)

**Dream Evil** on Dion neljäs studioalbumi vuodelta 1987. Albumilla soitti ensimmäistä kertaa uusi kitaristi Craig 
Goldy.

## Saavutukset
### RIAA:n sertifikaatit
* Kultaa: 15. lokakuuta 1989

## Kappaleet
# 
# 
# 
# 
# 
# 
# 
# 
# 

## Kokoonpano
* Ronnie James Dio – laulu
* Craig Goldy – kitara
* Jimmy Bain – basso
* Vinny Appice – rummut
* Claude Schnell – kosketinsoittimet

## Lähteet
Diamonds: The Best of Dio

**Diamonds: The Best of Dio** on heavy metal -yhtye Dion vuonna 1992 julkaisema kokoelma-albumi.

## Kappaleet

# Holy Diver (albumilta Holy Diver) - 5:54
# Rainbow in the Dark (albumilta Holy Diver) - 4:16
# Dont Talk to Strangers (albumilta Holy Diver) - 4:53
# We Rock (albumilta The Last in Line) - 4:35
# The Last in Line (albumilta The Last in Line) - 5:47
# Evil Eyes (albumilta The Last in Line, ei mukana LP-versiossa) - 3:38
# Rock'n'roll Children (albumilta Sacred Heart) - 4:32
# Sacred Heart (albumilta Sacred Heart) - 6:28
# Hungry for Heaven (albumilta Sacred Heart) - 4:11
# Hide in the Rainbow - 4:06
# Dream Evil (albumilta Dream Evil) - 4:29
# Wild One (albumilta Lock Up The Wolves) - 4:03
# Lock Up the Wolves (albumilta Lock Up The Wolves) - 8:34
Lock Up the Wolves

**Lock Up the Wolves** on Dion albumi vuodelta 1990. Albumilla esiintyi ensi kertaa uusi kosketinsoittaja
Jens Johansson sekä uusi, tuolloin vasta 18-vuotias kitaristi Rowan Robertson.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
*Ronnie James Dio – laulu
*Rowan Robertson – kitara
*Teddy Cook – basso
*Simon Wright – rummut
*Jens Johansson – kosketinsoittimet

## Lähteet
Marenki

**Marenki** () on Ranskasta lähtöisin oleva kuiva ja makea leivonnainen tai kuorrutus. 

Marenki on sokerin ja kananmunan valkuaisen tai vegaanisena sokerin ja aquafaban sekoitus, joka vatkataan vaahdoksi ja kuivatetaan tai kypsennetään. 

Marenkia on kolmea eri tyyppiä: ranskalainen, sveitsiläinen ja italialainen. Ranskalaisessa marengissa valkuainen ja sokeri vispataan vaahdoksi ja lopputulos paistetaan uunissa. Sveitsiläinen marenki kypsennetään vatkattaessa vesihauteen päällä. Italialaisessa marengissa vaahdoksi vatkattuihin valkuaisiin lisätään kuumaa sokerisiirappia samalla jatkaen vatkaamista. Sveitsiläisiä ja italialaisia marenkeja ei tarvitse kypsentää, sillä valkuainen kypsyy jo valmistuksen aikana.

Marenki pysyy kasassa sokerin ja valkuaisessa olevan proteiinin johdosta edellyttäen, että valkuaiset vatkataan kovaksi vaahdoksi. Marenki kovettuu uunissa kypsennettäessä. Marengista tehdään yleensä pieniä ruusukkeita pursottamalla sitä ennen kypsentämistä. Marenkia käytetään leivonnaisissa, kuten pavlovassa ja brita-kakussa.

## Lähteet

## Aiheesta muualla
V (Vanessa Hudgensin albumi)

**V** on yhdysvaltalaisen laulajan ja näyttelijän Vanessa Hudgensin ensimmäinen studioalbumi, joka julkaistiin Yhdysvalloissa 26. syyskuuta 2006. Sen ensimmäinen single oli "Come Back To Me", joka menestyi kohtalaisesti Yhdysvaltain Billboard Pop 100 -listalla. Toinen singlejulkaisu oli "Say OK", joka menestyi yhtä hyvin kuin edellinen singlejulkaisu.

## Kappaleet
#
#
#
#
#
#
#
#
#
#
#
#

## Arvostelut
* Allmusic: 

## Lähteet
Mestarien liiga (täsmennyssivu)

**Mestarien liiga** () voi tarkoittaa useita eri urheilukilpailuja:

## Jalkapallo
* Mestarien liiga, Uefan järjestämä kilpailu eurooppalaisille seurajoukkueille
* Naisten mestarien liiga, Uefan järjestämä kilpailu eurooppalaisille naisten seurajoukkueille
* Afrikan Mestarien liiga, CAF:n järjestämä kilpailu afrikkalaisille seurajoukkueille
* AFC Champions League, AFC:n järjestämä kilpailu aasialaisille seurajoukkueille
* CONCACAF Champions League, CONCACAF:n järjestämä kilpailu Pohjois- ja Keski-Amerikan sekä Karibian alueen seurajoukkueille
* OFC Champions League, OFC:n järjestämä kilpailu oseanialaisille seurajoukkueille.

## Muut lajit

* Koripallon Mestarien liiga, koripalloturnaus eurooppalaisille seurajoukkueille
* EHF Champions League, käsipalloturnaus eurooppalaisille seurajoukkueille
* Jääkiekon mestarien liiga, jääkiekkoturnaus eurooppalaisille seurajoukkueille
* Lentopallon Mestareiden liiga, lentopalloturnaus eurooppalaisille seurajoukkueille
* IFAF Champions League, entinen amerikkalaisen jalkapallon turnaus eurooppalaisille seurajoukkueille
Ilmapussi

**Ilmapussit** kuuluvat lintujen hengityselimistöön ja ne ovat ilmatäytteisiä kalvopusseja. Ne ovat kehittyneet hengitysteiden laajentumista ja ne sijaitsevat rinta- ja vatsaontelon elimien lomassa. Ilmapussien lukumäärä vaihtelee lajista riippuen 7-12 välillä ja ne jaetaan kraniaalisiin ja kaudaalisiin ilmapusseihin. Kraniaaliset ilmapussit ovat kiinnittyneenä pääkeuhkoputkien kraniaaliseen osaan ja kaudaaliset pääkeuhkoputkien kaudaaliseen osaan. Lisäksi osa ilmapusseista on kiinnittyneenä suoraan keuhkoihin.

Eräillä hyönteisillä, kuten heinäsirkoilla, on myös ilmapussit, jotka toimivat samaan tapaan kuin lintujen, työntäen ilmaa lihasten avulla ilmaputkistoon.

Myös dinosaurusten hengitys ilmeisesti perustui ilmapussien toimintaan.

## Ilmapussien tehtävät
### Tehtävä hengityksessä

Ilmapusseissa ei tapahdu kaasujen vaihtoa vaan ne mahdollistavat sen, että ilma liikkuu keuhkoissa vain yhteen suuntaan. Tämän seurauksena hapekas ja vähähappinen ilma eivät pääse sekoittumaan, jonka ansiosta linnun punasolut saturoituvat hapella paljon pienemmällä ilman hapen osapaineella kuin nisäkkäillä ja mahdollistaa linnun hapensaannin hyvinkin korkeissa ilmankorkeuksissa. Sisäänhengityksessä runsashappinen sisäänhengitysilma virtaa kaudaalisiin ilmapusseihin ja kohti keuhkoja. Samaan aikaan edellisellä sisäänhengityksellä hengitetty ilma kulkee keuhkoista kraniaalisiin ilmapusseihin. Uloshengityksessä kraniaalisissa ilmapusseissa oleva hengitysilma poistuu hengitysteistä suun ja sierainten kautta. Samanaikaisesti hengitysilma virtaa kaudaalisista ilmapusseista keuhkoihin. Hapen ja hiilidioksidin vaihto ilman ja veren välillä tapahtuu keuhkoista haarautuvien parabronkusten ja niitä ympäröivien kapillaarien välillä. Hapen ja hiilidioksidin tehokasta siirtymistä edesauttaa se, että hengitysilma parabronkuksissa ja veri kapillaareissa virtaavat vastakkaisiin suuntiin.

### Muut tehtävät

Jotkin ontot luut, kuten kallo ja raajojen proksimaaliset luut, ovat yhteydessä ilmapussijärjestelmään. Tämä edesauttaa linnun lentämistä, koska ilmatäytteiset luut ovat kevyempiä kuin luuydintäytteiset.

Lisäksi ilmapussit osallistuvat äänentuottoon ja lämmönsäätelyyn sekä kaudaaliset ilmapussit jäähdyttävät uroslinnuilla vatsaontelossa sijaitsevia kiveksiä. Vesilinnuilla ilmapussit auttavat sukeltamisessa ja veden pintaan nousemisessa sekä kellumisessa.

## Ilmapusseihin liittyvät sairaudet

Joskus saattaa linnunpoikasella nähdä anatomisen vian, jolloin ilmapussi on putkahtanut lihasten välistä ruumiinontelon ulkopuolelle ja pullistelee hengityksen tahdissa. Fregattilintukoiraiden soidinaikainen ilmapussien pullistelu ei liittyne keuhkojen hapensaantiin.

## Lähteet
* 
* netikka 
* Yle teema
* Tieteen Kuvalehti 
* Sjastaad, Hove, Sand: Physiology of Domestic Animals
Fehmarnin Belt

**Fehmarnin Belt** (, ; *Fehmarninsalmi*) on salmi Tanskan Lollandin ja Saksan Fehmarnin saarten välillä. Salmen ali on tarkoitus rakentaa vajaa 18 kilometriä pitkä maantie- ja rautatietunneli.

## Tunnelihanke
Vuonna 2011 Tanskan kansankäräjät päätti alustavasti runsaat viisi miljardia euroa maksavasta tunnelista. Suunnitellussa tunnelissa kulkisi yhteensä neljä maantiekaistaa (kaksi kumpaankin suuntaan) ja kaksiraiteinen rautatie. Kolmesta varsinaisesta rinnakkaisesta tunnelista koostuvan tunnelihankkeen oli alkujaan tarkoitus ajoittua ajanjaksolle 2014–2020. Loppuvuonna 2015 tunnelihanke oli vasta rakennustyötä edeltävässä suunnittelu-, lupa-, lainsäädäntö- ja valmisteluvaiheessa. Hankkeen kokonaiskustannuksiksi arvioitiin huhtikuussa 2015 liikenneliittymineen Tanskalle noin 8–9 miljardia ja Saksalle noin 2,2 miljardia euroa. 

Valmistuessaan 2020-luvulla se mahdollistaa suorat auto- ja junamatkat Hampurista Kööpenhaminaan ja vauhdittaa siten Pohjoismaiden ja Saksan kaupankäyntiä. Maantieyhteys lyhenisi 17,6 kilometriä pitkän Rødby–Puttgarden-tunnelin avulla noin 160 kilometriä. Suunniteltu matkustusaika tunnelin läpi olisi junalla noin seitsemän minuuttia ja maanteitse noin kymmenen minuuttia.

Tällä hetkellä Fehmarnin Beltissä liikennöivät autolautat puolen tunnin välein. 

## Lähteet

## Aiheesta muualla

* Fehmarnbelt-Komitee  ,
Mervi Takatalo

**Mervi Takatalo** (s. 1. syyskuuta 1981 Forssa) on suomalainen näyttelijä.

Takatalo on valmistunut teatteritaiteen maisteriksi vuonna 2009 Tampereen yliopiston näyttelijäntyön laitokselta. Hän on myös valmistunut teatteri-ilmaisun ohjaajaksi vuonna 2007 Helsingin ammattikorkeakoulu Stadiasta. Syksyllä 2009 hän sai kiinnityksen Tampereen Työväen Teatteriin, jossa hänet nähtiin muun muassa Vilttitossuna lastennäytelmässä *Heinähattu, Vilttitossu ja Pamela-täti* ja Mary Sunshinena musikaalissa *[[Chicago (musikaali)|Chicago]]*. Vuodesta 2012 hän on ollut kiinnitettynä näyttelijänä Turun kaupunginteatterissa, jossa hänen ensimmäinen roolinsa oli Andri Žoldakin ohjaamassa näytelmässä *[[Kirsikkapuisto]]*.

Televisiossa Takatalo on näytellyt päähenkilöä, Juuliaa, sarjassa *[[Juulian totuudet]]* vuonna 2002, Katjaa sarjassa *[[Me Stallarit]]* vuonna 2004 sekä Jonnaa sarjassa  *[[Sydänjää]]*, jonka kolme tuotantokautta esitettiin vuosina 2007–2010. Hän on näytellyt myös muun muassa elokuvissa *[[Kummelin Jackpot]]* (2006) ja *[[Ganes]]* (2007). Roolistaan *[[Hymypoika (elokuva)|Hymypoika]]*-elokuvassa Takatalo oli ehdolla parhaan naissivuosan Jussi-palkinnon saajaksi.

## Filmografia
### Elokuvat

### Lyhytelokuvat

### TV-sarjat

## Lähteet

## Aiheesta muualla
* 
* 
* Mervi Takatalon profiili Näyttelijäliiton sivuilla
Shizuoka

**Shizuoka** () on Shizuokan prefektuurin pääkaupunki Suruganlahden länsirannalla Honshūn etelärannikolla Japanissa. Kaupungin pinta-ala on 1 411,93 neliökilometriä, väkiluku on 707&nbsp;183 asukasta (2014) ja väestötiheys siten 500,9 asukasta neliökilometrillä. Shizuoka on valittu yhdeksi Japanin virallisista suurkaupungeista.

Kaupungissa on mm. paperi- ja koneteollisuutta. Siellä on myös yliopisto. Se on myös Japanin tärkeimmän teenviljelyalueen kauppakeskus. 2000-luvulla kaupunki on suurentunut huomattavasti siihen yhdistettyjen kaupunkien takia.

## Aluejako
Shizuoka jakautuu kolmeen suuralueeseen. Niistä Shimizu-ku vastaa pääosin entisen, Shizuokaan liitetyn Shimizun kaupungin aluetta.

## Lähteet

## Aiheesta muualla

* Kaupungin viralliset sivut
Dragon Ball Z: Dead Zone

**Dead Zone** on Dragon Ball -sarjan elokuva. Se on tehty sarjan pohjalta ja on ensimmäinen Dragon Ball Z -elokuva.

## Juoni

Tarina alkaa siitä, kun Makyo-nimiseltä tähdeltä saapuva Garlic Jr. tulee maahan valloittaakseen tämän. Hän kidnappaan Gohanin saadakseen lohikäärmekuula-kokoelmansa kasaan. Goku, Piccolo ja Krillin kuulevat tästä ja pelastavat Gohanin. Garlic Jr. kuitenkin kostaa tämän avaamalla portaalin "Dead Zoneen" ja yrittää vangita heidät sen sisään. Gohan kuitenkin pelastaa joukon viemällä Garlic Jr:n portaalin sisään, jättäen hänet sinne.

## Lähteet
* Dragonballin virallinen kotisivu
Pääkaupunkikeskus

**Pääkaupunkikeskus** on maantieteellinen termi, jolla tarkoitetaan valtion tärkeintä kaupunkia. Pääkaupunkikeskuksia on valtioissa vain yksi ja sinne ovat keskittyneet valtion johtamisen kannalta oleelliset hallinnolliset elimet, kuten kansanedustajalaitos. Tällaisten tärkeiden elinten sijainnin vuoksi pääkaupunkikeskus muodostaa koko valtion kattavan vaikutuspiirin, vaikka keskuskaupunki olisikin pienikokoinen. Maapallon mittakaavassa suurta kaupunkia riippumatta sen mahdollisesta pääkaupunkistatuksesta nimitetään metropoliksi. Metropoleista monet, kuten esimerkiksi Lontoo ja Pariisi, ovat maansa pääkaupunkeja, mutta jotkin maansa suurimmat kaupungit, kuten New York, eivät ole pääkaupunkeja. Metropoleihin kohdistuvaa aluepolitiikkaa maan sisällä voidaan nimittää metropolipolitiikaksi.

## Katso myös

*Maakuntakeskus
*Valtakunnanosakeskus
*Keskuspaikkateoria
*Aluepolitiikka

## Lähteet
Ōita

**Ōita** () on Ōitan prefektuurin pääkaupunki Kyūshūn saarella Japanissa.

Kaupungin pinta-ala on 	501,28 km², väkiluku on 478 252 asukasta (2014) ja väestötiheys 954,1 asukasta neliökilometrillä. Kaupungissa on mm. kemian- ja öljynjalostusteollisuutta sekä silkin valmistusta. Ōita on valittu yhdeksi Japanin ydinkaupungeista.

## Ystävyyskaupungit
* Aveiro, Portugali (vuodesta 1978)
* Wuhan, Kiina (vuodesta 1979)
* Austin, Yhdysvallat (vuodesta 1990)
* Guangzhou, Kiina (vuodesta 1997)

## Lähteet

## Aiheesta muualla

* Kaupungin viralliset sivut
Defuse

**Defuse** on vuonna 2000 Kuopiossa perustettu hard rock -yhtye. Yhtye julkaisi ensimmäisen demonsa vuonna 2001. Syksyllä 2004 yhtye julkaisi ensimmäisen singlensä *Someday / Shot Down* Tuhma Records -levymerkillä.

Yhtyeen singlellä *D.I.B.* esiintyy myös Marco Hietala, joka tunnetaan parhaiten yhtyeistä Nightwish ja Tarot.

Yhtyeen basisti Tero Karjalainen soittaa myös Notkean Rotan liveyhtyeessä Liekehtivät Torsionit.

## Jäsenet
* Jani "Hylzy" Hyvärinen – laulu
* Tero Karjalainen – basso
* Timo Hämäläinen – kitara
* Arto Ahonen – kitara
* Jerkko Tapaninen – rummut

## Diskografia
* 
* 
* 
* 

## Aiheesta muualla
* Yhtyeen virallinen sivusto
* Defuse @ MySpace
* ''D.I.B.'' -kappaleen video YouTubessa
* ''Killing another tear.'' -kappaleen video YouTubessa
* Tarinaa bändistä Metallimusiikki.net:ssä
Sanitarium

**Sanitarium** voi tarkoittaa seuraavia:
* *[[Sanitarium (videopeli)|Sanitarium]]*, vuoden 1998 videopeli
* *[[Sanitarium (elokuva)|Sanitarium]]*, vuoden 2013 kauhuelokuva
* "Welcome Home (Sanitarium)", vuoden 1986 kappale Metallicalta
Gallimard

**Gallimard** on merkittävin ranskalainen kirjankustantamo, jonka perusti  1911 Gaston Gallimard ja jota johtaa Antoine Gallimard. Kustantamon alkuperäinen nimi oli Les Éditions de la Nouvelle revue française (nrf), ja lyhenne nrf esiintyy yhä joskus kirjojen kansissa. Nimi viittaa kustantamon julkaisemaan Nouvelle Revue Française -kirjallisuuslehteen.

## Lähteet
Kim Gevaert

**Kim Gevaert** (s. 5. elokuuta 1978 Leuven, Belgia) on belgialainen pikajuoksija, olympiavoittaja ja kaksinkertainen ulkoratojen Euroopan mestari.

Gevaert voitti sisäratojen Euroopan mestaruuden 60 metrillä Wienissä 2002 ajalla 7,16. Myöhemmin samana vuonna hän sijoittui hopealle sekä 100 että 200 metrillä Münchenin EM-kisoissa. Talvella 2004 Gevaert sai hopeaa Budapestin MM-hallikisojen 60 metrillä Belgian ennätyksellä 7,12 – hän hävisi Gail Deversille 0,04 sekuntia. Ateenan olympialaisissa hän sijoittui 200 metrillä kuudenneksi. Vuonna 2005 Gevaert voitti Euroopan hallimestaruuden 60 metrillä Madridissa ajalla 7,16 ja sijoittui seitsemänneksi Helsingin MM-kisojen 200 metrillä. 

Vuonna 2006 Gevaert saavutti 60 metrin pronssia sisäratojen MM-kilpailuissa Moskovassa uudella Belgian ennätyksellä 7,11. Myöhemmin samana vuonna hän juoksi tuplamestariksi Göteborgin EM-kilpailuissa voitettuaan 100 metriä ajalla 11,06 ja 200 metrillä lukemin 22,68. Talvella 2007 Gevaert juoksi kolmannen kerran 60 metrin halli-EM-kultaan Birminghamin kisoissa; hän teki välierissä maansa ennätyksen 7,10, josta jäi finaalissa kaksi sadasosaa.

Osakan MM-kisoissa 2007 Gevaert sijoittui 100 metrillä viidenneksi ajalla 11,05 sekä juoksi ankkuriosuuden Belgian pronssia voittaneessa 4×100 metrin viestijoukkueessa, joka juoksi maan ennätyksen 42,75. Joukkueessa olivat mukana lisäksi Olivia Borlée, Hanna Mariën ja Élodie Ouédraogo. Pekingin olympialaisissa 2008 Gevaert juoksi jälleen ankkuriosuuden ja toi Belgian maaliin finaalissa uudella maan ennätysajalla 42,54. Joukkue sijoittui alun perin toiseksi, mutta nousi vuonna 2016 olympiavoittoon kun edelle sijoittunut Venäjän joukkue hylättiin dopingin takia.

Gevaert lopetti uransa syyskuussa 2008 Brysselin Kultaisen liigan osakilpailuun. 

## Henkilökohtaiset ennätykset
*100 m – 11,04 (2006)
*200 m – 22,20 (2006)
*400 m – 51,45 (2005)

## Lähteet
*

### Viitteet
Vanessa Ferlito

**Vanessa Ferlito** (s. 28. joulukuuta 1977 Brooklyn, New York) on yhdysvaltalainen näyttelijä.
 
Ferlito on kasvissyöjä, eläinten oikeuksien puolustaja ja PETA:n aktiivijäsen.

## Elokuva- ja sarjaesiintymiset
* *[[On_Line]]* (2002) – Jordan Nash
* ''Hädän hetkellä'' (2002) – Val , 1 jakso
* ''25th Hour – viimeinen ilta'' (2002) – Lindsay Jamison
* ''Kova laki'' (2003) – Tina Montoya, 1 jakso
* *[[Undefeated]]* (2003) (TV) – Lizette Sanchez
* ''24'' (2003–2004) – Claudia, 11 jaksoa
* *[[Sopranos]]* (2001–2004) – Tina, 2 jaksoa
* ''C.S.I. Miami'' (2004) – Detective Aiden Burn, 1 jakso
* ''Spider-Man 2 – Hämähäkkimies 2'' (2004) – Louise 
* ''The Tollbooth'' (2004) – Gina
* ''Man of the House'' (2005) – Heather 
* *[[Shadowboxer]]* (2005) – Vicki 
* ''Drift – Georgia Fields'' (2006) – 1 jakso/pilotti
* ''C.S.I. New York'' (2004–2006) – Etsivä Aiden Burn, 26 jaksoa
*  (2007) – Arlene / ”Butterfly”
* ''Descent'' (2007) – Bodega girl
* ''Nothing Like the Holidays'' (2008) – Roxanna Rodriguez
* ''Madea Goes to Jail'' (2009) – Donna
* ''Julie & Julia'' (2009) – Cassie
* ''Wall Street: Money Never Sleeps'' (2010) – Audrey
* ''Stand Up Guys'' (2012) – Sylvia
* ''All Mistakes Buried'' (2015) – Franki
*  (2016–2021) – Tammy Gregorio

## Lähteet

## Aiheesta muualla
* 
*
Kanadan Grand Prix 1993

**Kanadan Grand Prix 1993** oli Formula 1 -sarjan historian 539. osakilpailu. Se ajettiin 13. kesäkuuta Circuit Gilles Villeneuve -radalla. Kilpailun paalupaikan ja voiton vei Alain Prost.

## Aika-ajot

## Kilpailun tulokset

## Muuta

*Aguri Suzukin 50. kilpailu
*Renault´n 80. paalupaikka

### Johtokierrokset

## Kilpailun jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Oita

**Oita** voi viitata seuraaviin:

* Oitavuori (nyk. Oíti), vuori Kreikassa
* Ōita, kaupunki Kyūshūn saarella Japanissa
* Ōitan prefektuuri, yksi Japanin prefektuureista
Marina Aleksandrova

**Marina Aleksandrova** (, s. 29. elokuuta 1982, Unkari) on venäläinen näyttelijä. Hänet tunnetaan muun muassa roolistaan televisiosarjassa Anastasia.
Heikki Simonen

**Heikki Simonen** (22. huhtikuuta 1902 Alavieska – 16. tammikuuta 1975 Ylivieska) oli suomalainen pienviljelijä/toimitsija ja sosialidemokraattinen poliitikko. 

## Elämäkerta

Heikki Simosen vanhemmat olivat maanviljelijä Wilhelm "Ville" Simonen (16.7.1869−5.3.1936)  ja Elina Ojala (9.3.1871−3.2.1943).

Heikki Simonen oli kaksi kertaa avioliitossa. 1) Lydia Maria Isokäännän kanssa tämän kuolemaan saakka (1930–1934) ja 

2) emäntä Irja Anna Orvokki Jylkän kanssa Heikki Simosen kuolemaan saakka (1930−1975)

Heikki Simosella oli yhteensä kahdeksan lasta, joista Lydia Maria Simosen kanssa kaksi (Paavo Julius ja Anna Elina) ja Irja Anna Orvokki Simosen kanssa kuusi lasta (Liisa Kyllikki, Eila Annikki, Leena Kaarina, Tuomo Tarmo, Kaisa Anneli ja Jukka Tapani).

Heikki Simonen suoritti kansakoulun jälkeen maamieskoulun 1927 ja Työväen Akatemian 1929. Hän oli laajasti itseoppinut. Työuransa hän aloitti maa-, metsä- ja uittotöissä. Hän toimi pienviljelijänä Alavieskassa vuoteen 1950 saakka ja sen jälkeen Ylivieskassa kuolemaansa 1975 saakka. Heikki Simonen oli Sosialidemokraattisen puolueen Oulun läänin eteläisen vaalipiirin toimitsija, luennoitsija, järjestäjä ja piirisihteeri. Hän toimi myös Sosialidemokraattisen raittiusliiton Etelä- ja Keski-Pohjanmaan piirisihteerinä, ammattiyhdistysliikkeen ja maatalousjärjestöjen toimitsijana, Puutyöväen liiton toimitsijana ja Alavieskan kunnallisena palkkatarkkailijana.

Simonen toimi SDP:n kansanedustajana Oulun läänin vaalipiiristä 1.9.1939–20.7.1951. Sosialidemokraattisen eduskuntaryhmän jäsenenä Heikki Simonen osallistui maatalousvaliokunnan, suuren valiokunnan ja valtiovarainvaliokunnan toimintaan.  Hän oli myös presidentin valitsijamiehenä vuonna 1943. Muista valtiollisista luottamustehtävistä mainittakoon maatalouden tuotantolautakunta.

Heikki Simonen oli Alavieskan kunnanvaltuuston jäsen, Ylivieskan kunnanvaltuuston varapuheenjohtaja ja Ylivieskan kauppalanvaltuuston varapuheenjohtaja. 

Muita luottamustehtäviä olivat
* Oulun sos-dem. piirin piiritoimikunta
* Oulun Sos.-dem piirin eteläpään aluetoimikunta
* Pienviljelijäin liiton liittotoimikunta
* Pienviljelijäin Liiton Keski-Pohjanmaan piirin pj. 
* Kalajokilaakson Suomenselän alueliitto, pj
* Pohjois-Suomen maamiesopiston kannatusyhdistys, pj
* Sosialidemokraattisten pienviljelijäin neuvottelukunta, sihteeri
* Kalajokilaakson osuusliikkeen edustajisto
* Kalajokilaakson talousalueen liiton valtuusto
* Rikkihappo Oy:n hallintoneuvosto.

Heikki Simosen julkaisutoiminnasta voidaan mainita selvitys "Puoli valtakuntaa - Pohjois-Suomen talouspoliittisia kysymyksiä" vuonna 1958 sekä kirjat, "Kuvia 30-luvulta", vuonna 1963 ja "Sosialidemokraattinen työväenliike Kala- ja Pyhäjokilaaksossa vuosina 1900-1975" vuonna 1975. Lisäksi häneltä jäi julkaisematta joukko muita käsikirjoituksia. Simonen kirjoitti pakinoita muun muassa Pohjolan Työ - lehteen nimimerkillä Matalan vaari. Simonen oli myös suosittu puhuja eri tilaisuuksissa.

## Lähteet
* 
* Anna Ojakangas: Heikki Simonen , Kirjasto Virma
Nora

**Nora** tarkoittaa seuraavia asioita: 
* Nora, Suomessa myös *Noora*, naisen etunimi
* Nora, Liechtensteinin prinsessa, ruhtinas Franz Josef II:n tytär, Hans Adam II:n sisar
* Noran kunta, kunta Ruotsissa
* Nora, Noran kunnan keskustaajama Ruotsissa
* Nora, saari Eritrean rannikolla
* Nora ja Nora 2, talvisodan aikaiset lentokentät Kemijärvellä
* *[[Nukkekoti (näytelmä)|Nora]]*, nykyisin nimellä *Nukkekoti* tunnettu Henrik Ibsenin näytelmä
* Hurrikaani Nora, hirmumyrsky itäisellä Tyynellämerellä syyskuussa 1997
* Nora, sukunimenä:
** Liina Nora (s. 2002), suomalainen jalkapalloilija
** Martti Nora, oik. *Matti Kokkonen* (1932–1992), suomalainen radiosähköttäjä ja kirjailija
** Pierre Nora (1931–2025), ranskalainen historioitsija
** Yrjö Nora (vuoteen 1933 Nygren) (1910–1994), suomalainen pika- ja aitajuoksija ja liikunnan järjestöaktiivi.
Ted Woolsey

**Ted Woolsey** on yhdysvaltalainen videopelikääntäjä ja -tuottaja, joka työskenteli Pohjois-Amerikan Squarella vuosina 1991–1996. Squarella hänellä oli huomattava rooli yhdeksän pelin lokalisoinnissa. Hänen tunnetuimpia projektejaan olivat *[[Chrono Trigger]]* ja *[[Final Fantasy VI]]*. Nykyään hän toimii työntekijänä Microsoftilla.

## Ura
Woolsey opiskeli Washingtonin yliopistossa. Suoritettuaan maisterin tutkinnon japanilaisessa kirjallisuudessa hän päätti hakea työtä Redmondissa toimivalta Square Softilta, joka etsi kääntäjää ensimmäisiä Super Nintendolle ilmestyviä pelejään varten. Ensimmäisenä pelinään Woolsey käänsi *[[SaGa 3]]*:n, ja kesäkuussa 1993 hän sai tehtäväkseen *[[Secret of Mana|Seiken densetsu 2]]*:n kääntämisen. Pelien lokalisoidut versiot nimettiin *Final Fantasy Legend III*:ksi ja *Secret of Manaksi*. Kahden ensimmäisen työvuotensa aikana hän myös tarkisti Tokiossa laaditun *[[Final Fantasy IV]]* -käännöksen, jossa olevat virheet korjattiin. Vaikka *Final Fantasy IV* ei menestynyt huonosti Yhdysvalloissa, Squaren johdon mielestä amerikkalaiset pelaajat eivät olleet täysin omaksuneet *[[Final Fantasy]]* -sarjan sen aikaista tyyliä. Yhtiö kehitti pelimekaniikaltaan ja juoneltaan pelkistetyn *[[Final Fantasy Mystic Quest]]in*, jonka Woolsey käänsi Yoshi Maekawan kanssa.

Woolsey ryhtyi siihen asti suurimpaan työhönsä alkaessaan kääntää noin 1 300-sivuista *Final Fantasy VI*:n käsikirjoitusta. Woolsey joutui useaan otteeseen lyhentämään käännöstään ja omaksi pettymykseen poistamaan nokkelina pitämiään huumorikohtia. 30 päivässä käännetty peli julkaistiin Pohjois-Amerikassa vuoden 1994 lopulla nimellä *Final Fantasy III*, sillä aiemmin alueella oli julkaistu vain sarjan ensimmäinen ja neljäs osa.

Kääntämistään peleistä Woolsey on pitänyt yhtenä suosikkinaan *[[Chrono Trigger]]ia*, jonka tarinasta ja hahmoista hän erityisesti piti. Hänen viimeinen lokalisointiprojektinsa Squarella oli vuonna 1996 ilmestynyt *[[Super Mario RPG]]*. Vaikka Woolsey oli myös laatinut täyden käännöksen Pohjois-Amerikassa nimellä *Final Fantasy Extreme* julkaistavalle *[[Final Fantasy V]]*:lle, ei peliä kuitenkaan kelpuutettu amerikkalaisille markkinoille.

Kun Square alkoi valmistautua PlayStation-debyyttinsä *[[Final Fantasy VII]]*:n kääntämistä varten, yhtiön päämaja siirrettiin Los Angelesiin, jonne myös Woolsey muutti perheineen. Pian Woolsey alkoi kuitenkin ikävöidä aiempaa kotikaupunkiaan, ja Redmondiin palatessaan hän perusti Big Rain -pelitalon, jonka Crave Entertainment osti vuonna 1997. Craveyardiksi uudelleen nimetty Big Rain lopetti toimintansa pari vuotta myöhemmin, ja oli sitä ennen ehtinyt kehittää ja julkaista *[[Shadow Madness]]* -pelin. Vuonna 2000 Woolsey siirtyi tietokoneohjelmiin erikoistuneeseen RealNetworksiin.

## Lähteet

## Aiheesta muualla
*Ted Woolsey MobyGamesissa
Death Metal Finland

__NOTOC__
**Death Metal Finland** on Sotajumalan esikoisalbumi, joka julkaistiin 27. syyskuuta 2004. Albumin sanoitukset käsittelevät yhtyeelle tyypillisesti sotaa.

Albumin kahden levyn uusintapainos julkaistiin 20. helmikuuta 2008. Toinen levy sisältää yhtyeen aiemmin singleillä, split-albumeilla sekä EP-levyillä julkaistuja kappaleita.

## Kappaleet

### Standardipainos
# 
# 
# 
# 
# 
# 
# 
# 
# 
# 

### Uusintapainoksen CD2 – Rare Tracks
# Sotajumala
# Pelkuri
# 105 päivää
# Verimaa, isänmaa
# Panssarikolonna
# Sodan kauhu
# Nimettömäksi jäänyt
# Verimaa, isänmaa
# Pommitus (previously unreleased 2003 version)
# Ryssä mun leipääni syö (Klamydia cover)
# 8:15
# Bind, torture, kill
# Kuolinjulistus
# Estrangulados

* 1—4 Sotajumala mcd (2001)
* 5—8 Panssarikolonna mcd (2003)
* 9—10 rare tracks (2003)
* 11—12 Sotajumala / Torture Killer split (2005)
* 13—14 Kuolinjulistus cds (2007)

## Kokoonpano
* 105 (Teijo Hakkola) – laulu
* Kosti Orbinski – kitara
* Pete Lapio – kitara
* Tomi Otsala – basso

### Vierailijat
* Timo Häkkinen – sessiorummut
* Simo "Slayer" Rahikainen – soolokitara kappaleessa *Kuolleet*
* Sami Kokko – taustalaulu kappaleessa *Pommitus*
* Rodrigo "Fatality" Artiga (Kataplexia) – laulu kappaleessa *Estrangulados*

## Arvostelut
* Imperiumi: 8/10
* Soundi: 

## Lähteet
*

### Viitteet

## Aiheesta muualla
* 
*
Huutolaisuus

**Huutolaisuus** (, "lasten huutokauppa") oli Suomessa ja Ruotsissa 1800-luvun alusta 1900-luvun alkuvuosikymmenille saakka voimassa ollut järjestelmä, jossa kunta luovutti huutokauppaa muistuttavassa tilaisuudessa elatusta vailla olleen lapsen tämän ylläpidosta vähiten rahaa vaatineelle perheelle tai henkilölle. Lasten lisäksi saatettiin myydä myös vanhuksia, sairaita tai kehitysvammaisia.

## Historia
Huutokauppa järjestettiin perinteisesti viattomien lasten päivänä 28. joulukuuta. Järjestelmä oli Suomessa yleinen varsinkin 1800-luvun lopulla ja 1900-luvun alkuvuosina, kunnes se lopetettiin virallisesti vuonna 1923 voimaan tulleen köyhäinhoitolain myötä. Tästä huolimatta viranomaiset järjestivät huutokauppoja vielä 1930-luvulla, koska lain valvonta oli lähes olematonta. Viimeinen varmuudella pidetty huutokauppa järjestettiin Suomessa vuonna 1935. Varsinaisten huutokauppojen vähitellen loputtua, jatkettiin lasten sijoittamista perheisiin rahaa vastaan kuitenkin vielä 1940-luvullakin. Ruotsissa huutolaisuus kiellettiin vuonna 1918. Huutolaisten asemaan oli jo aikaisemminkin pyritty saamaan parannuksia. Esimerkiksi Vanajan kunnassa valtiopäivämies Juhana Idänpään-Heikkilä vaati kansakoulun perustamisen yhteydessä vuonna 1865, että myös huutolaislasten tulisi käydä kansakoulua ja isäntien pitää huoli heidän koulunkäynnistään.

Pienen korvauksen ja puutteellisen valvonnan vuoksi huutolaisen ylläpito oli usein huonoa ja hänellä saatettiin teettää paljon töitä. Erityisesti maaseudulla he joutuivat raatamaan talon töissä orjuuden kaltaisissa olosuhteissa ja usein huutolaislapsia myös kohdeltiin erittäin julmasti ja pahoinpideltiin.

## Tunnettuja huutolaisia

*Antti Airio
*Valfrid Eskola
*Johannes From
*Jussi Kujala
*Eino Kujanpää
*Jukka Lankila
*Joel Lehtonen
*Sirkka-Liisa Lähteenoja
*Harry Martinson
*Samuli Rantanen
*Kalle Renfors
*Vasili Suosaari
*Mikko Tervas
*J. F. Tolonen
*Vilho Verronen
*Ville Väisänen
*Siiri Åkerberg

## Huutolaisuus kulttuurissa

### Kaunokirjallisuus

* Hahnsson, Theodolinda: *Huutolaiset*. 1918. Teoksen verkkoversio.
* Meriläinen, Heikki: *Huutolaistyttö : kuvaus kovilta ajoilta*. Porvoo: Werner Söderström, 1899. Teoksen verkkoversio.
* Sandwall-Bergström, Martha: *[[Gulla]]*. Otava.

## Lähteet

## Kirjallisuutta
*
*

## Aiheesta muualla
* Ylen Elävä arkisto, Entisajan vaivaishoito
* Ylen Elävä arkisto, Minut myytiin
Luhtalemmikki

**Luhtalemmikki** eli **suolemmikki** (*Myosotis scorpioides*, aiemmin myös *Myosotis palustris*) on Suomen yhdeksästä luonnonvaraisesta lemmikkilajista suurikukkaisin, siinä missä peltolemmikki (*Myosotis arvensis*) on yleisin. Luhtalemmikkiä muistuttaa hyvin samannäköinen, mutta harvinainen pohjanluhtalemmikki (*Myosotis nemorosa*). Luhtalemmikki on monivuotinen.

## Ulkonäkö ja koko
Luhtalemmikki on monivuotinen ruohokasvi, jonka kasvukorkeus on 15–50 senttimetriä. Varsi on kalju ja ylöspäin myötäkarvainen.

Kukat aukeavat kesä-heinäkuun vaihteessa ja kukinta kestää aina elokuulle saakka. Kukinto on tavallisesti sininen, mutta myös valkoinen tai violetti. Terälehtiä on viisi.

## Levinneisyys ja elinympäristö
Luhtalemmikkiä kasvaa luonnonvaraisena Euraasiassa; etelämpänä se on vuoristoniittyjen kasvi. Suomessa luhtalemmikkiä tavataan etelässä yleisenä ja pohjoisessa harvinaisempana. Pohjoisimmasta Suomesta se puuttuu kokonaan.

Luhtalemmikki on tyypillinen jokien ja järvien sekä rantaluhtien kasvi. Se viihtyy myös lähteiköissä ja märissä korpipainanteissa. Kauniin sininen lemmikki vaatii kosteaa tai märkää ja ravinteikasta maata. Luhtalemmikkejä on siirrelty alkuperäisiltä kasvupaikoilta talojen ja kesämökkien pihapiireihin. Niitä on myös kasvatettu koristekasveiksi puutarhoihin.

## Nimiä
Luhtalemmikin tieteellinen nimi on *Myosotis scorpioides*, joka tarkoittaa skorpionimaista hiirenkorvaa. Ruotsiksi luhtalemmikin nimi on *förgätmigej*, suomeksi "älä unohda minua"; saksaksi kasvin nimi on *Sumpf-Vergissmeinnicht*, jossa jälkiosa tarkoittaa samaa. 1600-luvulla luhtalemmikistä on käytetty Ruotsissa nimeä *skorpionört*, suomeksi skorpioniyrtti.

## Lähteet

## Aiheesta muualla
* Kasviatlas: Luhtalemmikin (''Myosotis scorpioides'') levinneisyys Suomessa.
* Pinkka, Lajintuntemuksen oppimisympäristö: Luhtalemmikki (''Myosotis scorpioides'')
* Luontoportti: Luhtalemmikki (''Myosotis scorpioides'')
* ITIS: ''Myosotis scorpioides'' 
* United States Department of Agriculture (USDA): ''Myosotis scorpioides''
Numazu

**Numazu** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Tyynenmeren Suruganlahden pohjukassa Fujivuoren eteläpuolella Izun niemimaan luoteiskulmassa. Kanojoki laskee Numazussa Suruganlahteen. Kaupungissa on 197&nbsp;910 asukasta (vuonna 2017) ja sen pinta-ala on 186,96 neliökilometriä. Numazu on nimitetty yhdeksi Japanin erityiskaupungeista.

Numazu sai kaupunkioikeudet vuonna 1923, kolmantena Shizuokan prefektuurissa. Myöhemmin se on laajentunut kuntaliitosten kautta. Se on paikallinen talous- ja teollisuuskeskus, jonka elinkeinoihin kuuluvat myös kalastus sekä muun muassa teen ja *[[mikan]]*-mandariinien viljely. Kaupunkia palvelevat JR Higashi-Nihonin Tōkaidō-päälinja ja Gotenba-linja. Luotijunayhteys Tōkaidō Shinkansen kulkee kaupungin läpi, mutta sillä ei ole Numazussa asemaa.

## Kuvia

Tiedosto:Numazu_city_center_area_Aerial_photograph.1988.jpg|Numazun keskustaa vuonna 1988
Tiedosto:Awa Island from Mount Kinkan.jpg|Awan saari Suruganlahden pohjukassa


Tiedosto:Hiroshige Mt Fuji seen across a plain.jpg|Numazun postiasema Hiroshigen puupiirroksessa
Tiedosto:Heda, Numazu, Shizuoka Prefecture 410-3402, Japan - panoramio (1).jpg|Hedan kaupunginosaa


## Lähteet

## Aiheesta muualla

*Kaupungin internetsivut
Fuji (kaupunki)

**Fuji** () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee prefektuurin itäosassa Tyynenmeren Suruganlahden rannalla Fujivuoren etelä- ja Shizuokan koillispuolella. Kaupungissa on 254&nbsp;912 asukasta (vuonna 2017) ja sen pinta-ala on 244,95 neliökilometriä. Fuji on nimitetty yhdeksi Japanin erityiskaupungeista.

Fuji on Shizuokan prefektuurin itäisten osien teollinen keskus, ja siellä on runsaasti etenkin paperiteollisuutta. Kaupunkia palvelevat luotijunayhteys Tōkaidō Shinkansen, JR Higashi-Nihonin Tōkaidō-päälinja ja Minobu-linja sekä Gakunan-rautateiden Gakunan-linja.

## Kuvia

Tiedosto:Fuji_city_center_area_Aerial_photograph.1988.jpg|Fujin kaupunkialuetta vuonna 1988
Tiedosto:Mt.Fuji from Fuji City 01.jpg|Fujivuori Fujin kaupungista kuvattuna


## Lähteet

## Aiheesta muualla

*Kaupungin internetsivut
Varma Lahtinen

**Varma Agnes Lahtinen** (24. joulukuuta 1894 Multia – 14. heinäkuuta 1976) oli suomalainen näyttelijä. Hän esiintyi noin 80 suomalaisessa elokuvassa vuosina 1937–1970. Lahtinen näytteli muun muassa kuudessa Pekka Puupää -elokuvassa.

## Lähteet
*
Phil Bardsley

**Phillip "Phil" Anthony Bardsley** (s. 28. kesäkuuta 1985 Salford, Suur-Manchester, Englanti) on englantilainen jalkapalloilija, joka edustaa Englannin Valioliigassa pelaavaa Burnleytä. Pelipaikaltaan 180-senttimetrinen Bardsley on oikea laitapuolustaja.

Vuodesta 2003 lähtien Manchester Unitedia edustanut Bardsley pelasi lainasopimuksilla Royal Antwerpissa, Burnleyssa, Rangersissa, Aston Villassa ja Sheffield Unitedissa. Hän pelasi Manchester Unitedissa vain kahdeksan valioliigaottelua kaudella 2005–2006.

Manchester United myi 22. tammikuuta 2008 Bardsleyn Sunderlandiin. Hän teki seuran kanssa kolmen ja puolen vuoden sopimuksen. Siirtosumma saattoi nousta lopulta kahteen miljoonaan puntaan. Bardsley pelasi 6,5 kauden aikana Sunderlandissa 174 Valioliigan ottelua ja teki niissä seitsemän maalia. Kaudet 2014–2017 hän edusti Stoke Cityä ja pelasi Valioliigassa 51 ottelua mutta ei tehnyt maaleja. Kesällä 2017 hän siirtyi Burnleyyn ja on pelannut kolmen kauden aikana 53 valioliigaottelua tekemättä maaleja.

Bardsley on pelannut Skotlannin maajoukkueessa 13 ottelua. Ensimmäisen maaottelunsa hän pelasi lokakuussa 2010 EM-karsinnassa Espanjaa vastaan. Samoissa EM-karsinnoissa hän pelasi yhteensä viisi ottelua. Viimeisen maaottelunsa hän pelasi maaliskuussa 2014.

## Lähteet

## Aiheesta muualla

*Bardsleyn profiili soccerbase.comissa 
*Fanisivusto
Ylivallin rautatieasema

**Ylivallin rautatieasema** (, ratakm 301,8) on rautatieliikennepaikka rataosalla . Liikennepaikka sijaitsee Kurikan kaupungin Ylivallin kylässä entisen Jalasjärven kunnan alueella, noin 115 kilometrin päässä Tampereen asemalta ja noin 45 kilometrin päässä Seinäjoen asemalta. Sitä hyödyntää muun muassa turvetuotanto. Liikennepaikkaa on käytetty myös puutavaran lastaukseen.

Liikennepaikka on rakennettu junien kohtaamisia sekä turpeen kuormausta varten. Varsinaista asemarakennusta liikennepaikalla ei ole, ainoastaan pieni laitetila.

## Lähteet

## Aiheesta muualla
* Junalauta.net
Sole Agency and Representation

**Sole Agency And Representation** on The Javelins-yhtyeen vuonna 1994 levyttämä albumi. 
 
## Kappaleet

# Too Much Monkey Business
# It'll Be Me
# You Really Got A Hold On Me
# It's Only Make Believe
# Can I Get You A Witness
# Poison Ivy
# Rave On
# Blue Monday
# You Better Move On
# Somethin' Else
# Money
# Love Potion No. 9
# Let's Dance
# Roll Over Beethoven

## Kokoonpano

*Ian Gillan – laulu
*Tony Tacon
*Keith Roach
*Gordon Fairminer
*Tony Whitfield
Donald Howard Menzel

**Donald Howard Menzel** (11. huhtikuuta 1901 – 14. joulukuuta 1976) oli yhdysvaltalainen tähtitieteilijä ja astrofyysikko, sekä myös johtava ufoja koskevien väitteiden epäilijä, ufoskeptikko eli *debunker* 1960-luvulla.

Menzel valmistui 1921 maisteriksi Denverin yliopistosta ja astrofysiikan tohtoriksi 1924 Princetonin yliopistosta. Menzel työskenteli Lickin observatoriossa 1926–1932. Sitten hän siirtyi Harvardin yliopiston tähtitieteen dosentiksi (1932–1935) ja edelleen astrofysiikan apulaisprofessoriksi (1935–1938). Menzel havaitsi 1933 J. C. Boycen kanssa, että Auringon koronasta löytyy happea.

Astrofysiikan professoriksi Menzel tuli vuonna 1938. Hän oli professorina Harvardissa vuoteen 1971 asti. Menzel teki Winfield W. Salisburyn kanssa 1941 ensimmäisiä laskelmia, jotka johtivat 1946 ensimmäiseen radiokontaktiin Kuuhun.

## Lähteet

## Aiheesta muualla
*UFOs: Fact or Fiction? by Donald H. Menzel
Patruunavyö

**Patruunavyö** on konekivääreissä, kranaattikonekivääreissä ja konetykeissä patruunoiden syöttämiseen käytetty metallisista vyölenkeistä koostuva vyö, jonka jokaisessa vyölenkissä on yksi patruuna. Aseen syöttökoneisto vetää vyötä ammuttaessa automaattisesti aseen sisälle, jolloin aseen sulkukoneisto irrottaa patruunan vyöstä, ja patruuna siirtyy konekivääreissä patruunapesään ja konetykeissä patruunapesää vastaavaan panoskammioon. Patruunavyö voi olla joko katkeava- tai kiinteälenkkinen. Aiemmin konekivääreissä on käytetty myös kankaisia patruunavöitä. 

Katkevalenkkinen patruunavyö ei pysy koossa ilman patruunoita ja on yleensä jo tehtaalla ladattu. Kiinteälenkkinen patruunavyö tulee tyhjentyessään ulos ehjänä, mutta katkevalenkkinen vyö katkeaa patruunan poistuttua siitä. Joitakin kiinteälenkkisiä patruunavöitä voidaan pidentää liittämällä vöitä toisiinsa. Liitos voi toimia samalla periaatteella kuin katkeava vyölenkki. Tällöin toisiinsa liitetyt vyöt irtoavat toisistaan patruunan poistuttua liitoskohdassa olevasta vyölenkistä. 

Patruunoiden määrä patruunavöissä vaihtelee huomattavasti asetyypistä ja vyöstä riippuen. Kevyiden konekiväärien patruunavöissä on tavallisesti 100–200 patruunaa. Kranaattikonekivääreiden patruunavöissä ei yleensä ole yli 50:tä laukausta, kun taas ajoneuvoasenteisissa konekivääreissä ja konetykeissä saattaa olla usean sadan tai jopa yli tuhannen patruunan vöitä.

Patruunavyö on myös metsästäjän vyötäröllään pitämä, kankainen, nahkainen tai keinomateriaalista tehty vyö, jossa pidetään lisäpatruunoita. Patruunavyöstä patruunat siirretään käsin aseeseen. Patruunavyö mahdollistaa erilaisten patruunoiden kantamisen metsästystilanteessa siten että ne ovat helposti saatavilla.